
102 DR.30.9.2003 
 

Pada tahun 2002 didapati kadar penggunaan katil secara keseluruhan ialah 62% 
dan 56 buah hospital mencatat kadar penggunaan katil kurang daripada 50%. Kos 
membangunkan sesebuah hospital amat tinggi.  Begitu juga kos operasinya.  Oleh yang 
demikian, kementerian perlu mengambil kira aspek keberkesanan kos membina hospital 
baru bagi mengelakkan berlakunya pembaziran. 

Kementerian Kesihatan menyediakan perkhidmatan kesihatan melalui klinik-klinik 
kesihatan dan hospital.  Perkhidmatan rawatan percuma disediakan di klinik-klinik kesihatan 
manakala rawatan perubatan dalam berbagai-bagai disiplin bidang kepakaran disediakan di 
hospital.  Orang ramai boleh mendapatkan perkhidmatan kesihatan dan perubatan dari 
mana-mana klinik kesihatan yang terdekat. 

Sekiranya didapati perlu, pesakit akan dirujuk kepada hospital untuk mendapatkan 
rawatan dalam bidang tertentu termasuk rawatan kebakaran.  Perkembangan teknologi 
perubatan terkini membolehkan rawatan diberi melalui pelbagai cara seperti konsultasi dari 
jarak jauh.  Mengenai keperluan hospital di kawasan Tempid dan Tamparuli, perkara ini 
perlu dikaji mengikut justifikasi yang dikemukakan.  Di antara perkara-perkara yang akan 
diambil kira ialah saiz kawasan dan bilangan penduduk di kawasan berkenaan.  Kedudukan 
yang terpencil dan jarak dari hospital lain yang terdekat, masalah kesihatan yang dihadapi 
oleh penduduknya, perkhidmatan yang diperlukan serta perkhidmatan kesihatan yang sedia 
ada di kawasan berkenaan. 

Kementerian Kesihatan juga akan menimbang cadangan pembinaan klinik 
kesihatan di Balingian dalam Rancangan Malaysia akan datang berdasarkan keperluan dan 
kedudukan kewangan kerajaan.  Projek klinik kesihatan di Balingian  tidak dipertimbangkan 
dalam Rancangan Malaysia Kelapan kerana masalah siling peruntukan pembangunan yang 
terhad dan klinik-klinik sedia ada di daerah Selangau adalah mencukupi untuk keperluan 
penduduk tempatan. 

Pengarah Kesihatan Negeri Sarawak akan diminta memberi pertimbangan dalam 
Rancangan Malaysia akan datang jika Kementerian Kesihatan mempunyai peruntukan 
pembangunan yang diperlukan. 

Tuan Yang di-Pertua, Ahli Yang Berhormat bagi Baram mencadangkan pusat-
pusat kesihatan di kawasan pedalaman di Sabah dinaikkan taraf kepada klinik-klinik 
kesihatan. Sukacita dimaklumkan bahawa pusat-pusat kesihatan di kawasan pedalaman 
Sabah adalah merupakan klinik-klinik kesihatan yang kini dinamakan sebagai Poliklinik 
Komuniti tetapi ia adalah terdiri daripada klinik kesihatan yang lebih kecil yang dahulunya 
dikenali sebagai klinik kesihatan Jenis 4 dan Jenis 5.  Cadangan untuk menaikkan taraf 
klinik-klinik tersebut kepada klinik kesihatan Jenis 3 iaitu Poliklinik Komuniti akan diteliti 
serta diberi pertimbangan sewajarnya dalam Rancangan Malaysia akan datang 
berdasarkan kepada keperluan dan kemampuan kewangan kerajaan. 

Ahli Yang Berhormat bagi Kuala Selangor meminta agar Kementerian Kesihatan 
menyegerakan pembinaan hospital baru Kuala Selangor untuk memberikan perkhidmatan 
kesihatan yang diperlukan rakyat.  Perolehan tanah untuk tapak hospital Kuala Selangor 
telah diluluskan dalam Rancangan Malaysia Kelapan. Kerajaan dijangka membina Hospital 
Kuala Selangor dalam Rancangan Malaysia Kesembilan.   

Tuan Yang di-Pertua, Ahli Yang Berhormat bagi Ulu Rajang mencadangkan 
Kementerian Kesihatan meningkatkan bajet untuk menubuhkan klinik kesihatan di Pekan 
Belaga.  Sukacita dimaklumkan bahawa kerajaan akan meneliti cadangan klinik kesihatan 
di Belaga dan menimbangnya dalam Rancangan Malaysia yang akan datang.  Sebenarnya 
kerajaan telah meluluskan cadangan pembinaan Hospital Belaga yang sepatutnya 
dimulakan pembinaan dalam tahun 2003 ini  tetapi disebabkan masalah siling peruntukan 
projek-projek kesihatan yang tidak mencukupi, projek Hospital Belaga ini terpaksa 
ditangguhkan ke dalam Rancangan Malaysia Kesembilan dan cadangan Klinik Kesihatan 
Belaga akan diberi pertimbangan berdasarkan keperluan selepas projek Hospital Belaga 
dibina. 

Berkenaan cadangan membina lebih banyak klinik-klinik desa, sukacita 
dimaklumkan bahawa cadangan pembinaan klinik-klinik di kawasan pedalaman 
memanglah menjadi keutamaan kerajaan dan semua cadangan ini akan diteliti serta diberi 



Pada tahun 2002 didapati kadar penggunaan katil secara keseluruhan ialah 62% dan 56 buah hospital mencatat kadar penggunaan katil kurang daripada 50%. Kos membangunkan sesebuah hospital amat tinggi. Begitu juga kos operasinya. Oleh yang demikian, kementerian perlu mengambil kira aspek keberkesanan kos membina hospital baru bagi mengelakkan berlakunya pembaziran. Kementerian Kesihatan menyediakan perkhidmatan kesihatan melalui klinik-klinik kesihatan dan hospital. Perkhidmatan rawatan percuma disediakan di klinik-klinik kesihatan manakala rawatan perubatan dalam berbagai-bagai disiplin bidang kepakaran disediakan di hospital. Orang ramai boleh mendapatkan perkhidmatan kesihatan dan perubatan dari mana-mana klinik kesihatan yang terdekat. Sekiranya didapati perlu, pesakit akan dirujuk kepada hospital untuk mendapatkan rawatan dalam bidang tertentu termasuk rawatan kebakaran. Perkembangan teknologi perubatan terkini membolehkan rawatan diberi melalui pelbagai cara seperti konsultasi dari jarak jauh. Mengenai keperluan hospital di kawasan Tempid dan Tamparuli, perkara ini perlu dikaji mengikut justifikasi yang dikemukakan. Di antara perkara-perkara yang akan diambil kira ialah saiz kawasan dan bilangan penduduk di kawasan berkenaan. Kedudukan yang terpencil dan jarak dari hospital lain yang terdekat, masalah kesihatan yang dihadapi oleh penduduknya, perkhidmatan yang diperlukan serta perkhidmatan kesihatan yang sedia ada di kawasan berkenaan. Kementerian Kesihatan juga akan menimbang cadangan pembinaan klinik kesihatan di Balingian dalam Rancangan Malaysia akan datang berdasarkan keperluan dan kedudukan kewangan kerajaan. Projek klinik kesihatan di Balingian tidak dipertimbangkan dalam Rancangan Malaysia Kelapan kerana masalah siling peruntukan pembangunan yang terhad dan klinik-klinik sedia ada di daerah Selangau adalah mencukupi untuk keperluan penduduk tempatan. Pengarah Kesihatan Negeri Sarawak akan diminta memberi pertimbangan dalam Rancangan Malaysia akan datang jika Kementerian Kesihatan mempunyai peruntukan pembangunan yang diperlukan. Tuan Yang di-Pertua, Ahli Yang Berhormat bagi Baram mencadangkan pusat- pusat kesihatan di kawasan pedalaman di Sabah dinaikkan taraf kepada klinik-klinik kesihatan. Sukacita dimaklumkan bahawa pusat-pusat kesihatan di kawasan pedalaman Sabah adalah merupakan klinik-klinik kesihatan yang kini dinamakan sebagai Poliklinik Komuniti tetapi ia adalah terdiri daripada klinik kesihatan yang lebih kecil yang dahulunya dikenali sebagai klinik kesihatan Jenis 4 dan Jenis 5. Cadangan untuk menaikkan taraf klinik-klinik tersebut kepada klinik kesihatan Jenis 3 iaitu Poliklinik Komuniti akan diteliti serta diberi pertimbangan sewajarnya dalam Rancangan Malaysia akan datang berdasarkan kepada keperluan dan kemampuan kewangan kerajaan. Ahli Yang Berhormat bagi Kuala Selangor meminta agar Kementerian Kesihatan menyegerakan pembinaan hospital baru Kuala Selangor untuk memberikan perkhidmatan kesihatan yang diperlukan rakyat. Perolehan tanah untuk tapak hospital Kuala Selangor telah diluluskan dalam Rancangan Malaysia Kelapan. Kerajaan dijangka membina Hospital Kuala Selangor dalam Rancangan Malaysia Kesembilan. Tuan Yang di-Pertua, Ahli Yang Berhormat bagi Ulu Rajang mencadangkan Kementerian Kesihatan meningkatkan bajet untuk menubuhkan klinik kesihatan di Pekan Belaga. Sukacita dimaklumkan bahawa kerajaan akan meneliti cadangan klinik kesihatan di Belaga dan menimbangnya dalam Rancangan Malaysia yang akan datang. Sebenarnya kerajaan telah meluluskan cadangan pembinaan Hospital Belaga yang sepatutnya dimulakan pembinaan dalam tahun 2003 ini tetapi disebabkan masalah siling peruntukan projek-projek kesihatan yang tidak mencukupi, projek Hospital Belaga ini terpaksa ditangguhkan ke dalam Rancangan Malaysia Kesembilan dan cadangan Klinik Kesihatan Belaga akan diberi pertimbangan berdasarkan keperluan selepas projek Hospital Belaga dibina. Berkenaan cadangan membina lebih banyak klinik-klinik desa, sukacita dimaklumkan bahawa cadangan pembinaan klinik-klinik di kawasan pedalaman memanglah menjadi keutamaan kerajaan dan semua cadangan ini akan diteliti serta diberi.